Pranas Noreika (1927)

Pranas Noreika (1927 m. spalio 15 d. Aukštelkuose, Radviliškio valsčiuje – 2021 m. rugsėjo 17 d. Elektrėnuose)Mirė Pranas Noreika. atspindziai.lt. 2021-09-17. Nuoroda tikrinta 2021-09-18. – Lietuvos inžinierius, energetikas, partinis veikėjas, vadybininkas.

 Biografija 
1938 m. baigė Aukštelkų pradžios mokyklos keturis skyrius. 1942–1944 m. mokėsi Šiaulių vidurinės amatų mokyklos elektromechanikos skyriuje. 1945–1946 m. Radviliškio garvežių depo elektromonteris. 1946–1950 m. mokėsi Kauno politechnikumo Elektrotechnikos skyriuje, 1950–1955 m. Kauno politechnikos institute studijavo elektrotechniko inžinieriaus specialybę. 1950–1952 m. Petrašiūnų elektrinės valdymo pulto budėtojas, 1953–1955 m. šios elektrinės pamainos viršininkas, 1955–1957 m. aukštos įtampos įrengimų remonto meistras.

1957–1960 m. LSSR Ministrų tarybos reikalų valdybos referentas energetikos klausimais bei LSSR liaudies ūkio tarybos Energetikos valdybos vyr. inžinierius. Dalyvavo Kauno hidroelektrinės statyboje. 1960–1962 m. vadovavo Lietuvos elektrinės statybai, 1962–2010 m. šios elektrinės direktorius. Tuo pat metu 1977–1990 m. vadovavo Kaišiadorių hidroakumuliacinės elektrinės statybai.Pusę amžiaus su elektrine // Verslo žinios, 2010-07-23Elektrėnams – 60 metų

Nuo 1972 m. LKP CK narys. 1975–1980 m. LSSR AT deputatas, 1979–1989 m. SSRS AT deputatas.

 Įvertinimas 
 1965 m. LSSR nusipelnęs inžinierius
 1966 m. Socialistinio darbo didvyris
 2000 m. pirmasis Elektrėnų savivaldybės garbės pilietis https://www.elektrenai.lt/go.php/Garbės%20piliečiai70 
 2001 m. DLK Gedimino 5 laipsnio ordinas 
 2007 m. LR Ūkio ministerijos medalis „Už nuopelnus verslui“
 2007 m. LTOK Olimpinė žvaigždė, KKSD 1-o laipsnio ordinas su grandine http://www.lse.lt/index.php?630254670
 2008 m. ordino „Už nuopelnus Lietuvai“ Komandoro kryžius 

 Šaltiniai 

Kategorija:Lietuvos energetikai
Kategorija:Lietuvos inžinieriai elektrikai
Kategorija:Lietuvos miestų ir rajonų garbės piliečiai